Łìmena el xe un comune de 7 289 abitanti de ła provincia de Padova. A Łìmena dal fiume Brenta se staca el canałe Brenteła. Cresesta, soratuto inte el secondo daspò-guera, da paéxe agrìcoła a séntro de produsion prinsipalmente industriałe, ła łocałità ła mostra na rica prexensa de fàbriche e axiénde. Par parici ani ła xe stada colpia da un tràfego davèro sofegante, cauxà dal'inexisténsa de na łigadura autostradałe che ła 'ndase da Pàdova al'ase Trénto-Bolzan . Ancó parò ła situasion ła xe parecio mejorada, grasie al fato che i ga verto na nova tangensiałe che ła scansa el traversamento del'abità da parte dei cami. De conseguénsa Łìmena ła xe drio vìvare na spece de renasua che ła xe drio portarla sénpre de pì sul teren del setor tersiario, par quanto revarda łe atività de produsion de richesa pì tìpeghe , e anca par i pì sìnplixi servisi par ła popołasion, come l'intratenimento , e par i turisti . Ła granda desminusion del tràfego e ła redusion, de conseguénsa, del'inquinamento, i projeti de difarénti òpare che łe mejorarà ła quałità de ła vita e ła pìcoła distansa dal caòłogo de provinsa , i podariao spìnxer un nùmaro sénpre majore de persone o fameje a 'ndar a vìvare inte el comune.